جیمز ایبٹ

<font size="+2" color=black>جیمز ایبٹ<font> 270pxجنمستھان : بلیکہیتھ، کینٹ، انگلینڈجمݨ دیہاڑ :  12 مارچ 1807مرن دیہاڑ :  6 اکتوبر 1896مرنستھان :  رایڈ، جزیرا ویٹ، انگلینڈکم :  فوجی افسر، سِول افسرفوج :  برٹش انڈیئن آرمیرینک :  جنرلجنگ :  پہلی اینگلو سکھ جنگ، دوجی اینگلو سکھ جنگایوارڈ :  آرڈر آف باتھ

جنرل سر جیمز ایبٹ (12 مارچ 1807ء – 6 اکتوبر 1896ء) اک برطانوی فوجی افسر سی جو سامراجی دور وچ ہندوستان وچ تعینات رہے۔ جیمز ایبٹ انگلینڈ وچ پیدا ہوئے تے اوہناں دے والد دا نام ہینری الیکسیس ایبٹ سی ، جو کلکتا وچ تعینات مرچنٹ نیوی دے بیڑے توں ریٹائر افسر سی۔ جیمز ایبٹ نے بنگال آرٹلری وچ سولاں سال دی عمر وچ اپݨی خدمات شروع کیتیاں۔چیمبرز بائیوگرافیکل ڈکشنری، حوالا: 0-550-18022-2، صفحہ :2
گو کہ جیمز ایبٹ نے ہندوستان وچ کئی مقامات اُتے اپݨی خدمات پیش کتیاں لیکن اوہناں دی یادگار خدمات ہندوستان دے شمال مغربی علاقے وچ نیں جو اوہناں نے انیہویں صدی دے وسط وچ سر انجام دِتیاں۔ اوہ ہینری لارنس دے مشیر سی ۔ اوہناں نے انگریز فوجاں دی سکھ فوج دے خلاف جنگ وچ انتہائی اہم منطقی مشورےآں نال برطانوی فوج نوں کامیابیاں دوائیاں۔ایسوبیل شا، پاکستان ہینڈ بک, ہانگ کانگ, لوکل کلر لمیٹیڈ، (1998ء) صفحا: 519
جیمز ایبٹ ضلع ہزارا دے پہلے ڈپٹی کمشنر وی تعینات رہے جیہدا دورانیا 1849ء توں 1853ء تک اے۔ بعد وچ 1894ء وچ اوہناں نوں برطانوی حکومت وچ کلیدی عہدے دے سی بی اُپر تعینات کر دِتا گیا۔

لہور وچ ہوئے معایدے (جو سکھاں دے خلاف انگریزاں دی پہلی جنگ توں بعد طے پایا سی) ہزارا تے کشمیر دا علاقا گلاب سنگھ دے حوالے کیتا جانا سی ، ہزارا بہر حال تخت لہور دے زیر اثر رہیا تے جیمز ایبٹ نے ایہدی حکومت دی باگ ڈور سمبھال لئی تے صِرف اک سال دے عرصے وچ حکومت اُتے مکمل قبضا کر لیا۔ہزارا : بریٹانیکا وچ گیارہویں ایڈیشن دا آرٹیکل
پاکستان دا شہر ایبٹ آباد جو ضلع ایبٹ آباد دا راجگڑھ اے ۔ ایہدا ناں وی سر جیمز ایبٹ دے ناں اُتے رکھیا گیا اے۔
سر جیمز ایبٹ آگسٹس ایبٹ تے فریڈریک ایبٹ دے بھائی سی، ایہ دوویں بھراء وی برطانوی فوج وچ خدمات سر انجام دیندے رہے۔
سر جیمز ایبٹ دیاں موجود تصویراں وچوں بہترین تے کلی دستیاب تصویر اک مصور بی۔ بلدیوان نے بݨائی سی۔ ایہ تصویر ہُن وی برطانیا وچ قومی پورٹریٹ گیلری وچ آویزاں اے جیہڑا لندن وچ واقع اے۔

 ہور دیکھو 
 ایبٹ آباد

 حوالا جات 

 باہرلے جوڑ 
 برطانیا دا قومی آرکائیو

گٹھ:برطانوی ہند دیاں شخصیتاں
گٹھ:برطانوی شخصیتاں
گٹھ:ضلع ایبٹ آباد